На основу члана 5. став 3. Закона о јавним предузећима („Службени гласник РС“, број 15/16, 88/19 и 62/23-други закон) и члана 37. Статута Града Ниша („Службени лист Града Ниша“, број 88/08, 143/16 и 18/19),

 Скупштина Града Ниша, на седници од \_\_\_\_\_\_\_2024.године, донела је

**ОДЛУКУ**

**О ИЗМЕНИ ОДЛУКЕ О ОСНИВАЊУ**

**ЈАВНОГ КОМУНАЛНОГ ПРЕДУЗЕЋА „МЕДИАНА“ НИШ**

**Члан 1.**

У Одлуци о оснивању Јавног комуналног предузећа „Медиана“ Ниш („Службени лист Града Ниша“, број 143/2016-пречишћен текст, 3/2017-исправка и 18/2018) члан 4. мења се и гласи:

 “**Члан 4**.

 „Предузеће може обављати и следеће делатности:

01.30 Гајење садног материјала

01.61 Услужне делатности у гајењу усева и засада

 -редовна нега усева и засада

02.10 Гајење шума и остале шумарске делатности

47.79 Трговина на мало половном робом у продавницама

38.31 Демонтажа олупина

38.32 Поновна употреба разврстаних материјала

42.11 Изградња путева и аутопутева

43.11 Рушење објеката

45.20 Одржавање и поправка моторних возила

46.77 Трговина на велико отпацима и остацима

47.76 Трговина на мало цвећем, садницама, семењем, ђубривима, кућним љубимцима и храном за кућне љубимце у специјализованим продавницама

49.41 Друмски превоз терета

71.11 Архитетонска делатност

71.12 Инжењерске делатности и техничко саветовање

71.20 Техничко испитивање и анализе

 - периодично испитивање исправности моторних возила

81.10 Услуге одржавања објеката

96.01 Прање и хемијско чишћење текстилних и крзнених производа.

Предузеће може обављати и друге делатности утврђене статутом уз сагласност оснивача.“

**Члан 2.**

Ова одлука ступа на снагу осмог дана од дана објављивања у "Службеном листу Града Ниша".

Број:

У Нишу,

**СКУПШТИНА ГРАДА НИША**

 Председник

 Проф. др Игор Новаковић

Образложење

Правни основ за доношење Одлуке о измени Одлуке о оснивању Јавног комуналног предузећа „Медиана“ Ниш садржан је у члану 5. став 3. Закона о јавним предузећима (''Службени гласник РС'', број 15/16, 88/19 и 62/23-други закон) и члану 37. Статута Града Ниша (''Службени лист Града Ниша", број 88/08 и 143/16), којима су утврђена овлашћења јединице локалне самоуправе у вези са оснивањем јавних, односно јавних комуналних предузећа за обављање комуналних делатности.

Одлуком се предлаже измена члана 4. тако да предузеће, уз постојеће делатности које су прописане важећом одлуком, обавља и следеће делатности:

42.11 Изградња путева и аутопутева

71.11 Архитетонска делатност

71.12 Инжењерске делатности и техничко саветовање

81.10 Услуге одржавања објеката.

На овај начин стварају се услови да ЈКП «Медиана» Ниш свеобухватније и потпуније обавља поверене делатности од општег интереса, као и друге делатности у складу са Статутом и општим актима предузећа.

На основу наведеног, а имајући у виду обавезу Града Ниша, да као оснивач јавних предузећа обезбеди оптималне услове за обављање делатности јавних предузећа, Градска управа за комуналне делатности и инспекцијске послове израдила је нацрт одлуке.

**ГРАДСКА УПРАВА ЗА КОМУНАЛНЕ ДЕЛАТНОСТИ**

 **И ИНСПЕКЦИЈСКЕ ПОСЛОВЕ**

ВД НАЧЕЛНИКА

Јелена Динчић